14 अळतेण ईसु ना बारे चेला मेनो एक जणो, जीनु नाम यहुदा ईस्करीयोती हतु, तीहयो डायला पुंजारान तां ज्यो, 15 अने तीहयो केदो, "कदीम मे ईसु ने तमारा हात मे धराय देम, ता तमु मने ह़ु आपह़ु? तीहया तीने चांदी ना तीस रुप्या गणीन आप देदा।" 16 तीहयी टेमे गेथो यहुदा ईस्करयोती ईसु ने धराव्वा नो वारु मोखो ह़ोदतो र्यो।
19 अने ईसु ना चेला जेम ईसु केदो, तेम कर्या, अने फसह ना तीवार नु खाणु तीयार कर्या।
30 अळतेण तीहया फसह तीवार नु भजन गावीन जेतुन ना बड़ा पोर जत र्या।
35 पतरस अळी ईसु ने केदो, "कदीम तारी ह़ाते मने भले मरवा बी पड़े, ते बी मे तारो नीकारो नी करु।" अने आखा चेला हेमेत केदा।
42 ईसु एक कावा अळी, जाय्न, आहयी वीन्ती कर्यो, "ए मारा बाह! कदीम आहयो पीयालो मारा पीया वगर नी टळे, ता तारीत मरजी पुरी हये।" 43 अळतेण ईसु अळी पासो आयो, ता तीहयो अळी आह़फा ना चेला ने ह़ुवत्ला देख्यो, काहाके तीहया नींदरायला हता।
49 अळतेण तीहयो यहुदा ईसुन्तां आवीन केदो, "ए मास्तर! वारलो से के?" अने तीहयो ईसु ने कुको देदो।
55 ✡ 26:55 लुका 19:47; 21:37तीहयीत टेमे ईसु माणहु ने केदो, "तमु मने डाकु ह़मजीन, तलवार्या अने डींगा लीन मने धरवा आय र्या ह़ु? मे ते दाड़ीनेत मंदीर मे बहीन ह़ीकापण आप्या करतलो, तीहयी टेमे तमु मने काहा नी धर्या? 56 आहयु आखु आनीन करते हयु र्यु के भगवान वगे गेथा केण्या माणहु नी लारे जे बी केदलु हतु तीहयु आखु पुरु हय जाय।" अळतेण आखा चेला ईसु ने रेवा दीन नाह पड़्या।
74 आहयी वात ह़मळीन पतरस भलु भुंडु कीन ह़ाम खाय्न केवा बाज ज्यो, "मे हीय्या अदमी ने जाणु लग नी।" अने तेतरी घड़ी कुकड़ो वाह देदो। 75 अने तत्यार पतरस ने ईसु जे केदलो तीहयु फोम आयु, "कुकड़ो वाहवान पेले तु मारो तीन कावा नीकारो करही।" अने तीहयो बारथो नीकळीन पुकु-पुकु रड़वा बाज ज्यो।
